open-index/open-wikipedia-markdown huggingface dataset:
Monroe Beardsley

**Monroe Curtis Beardsley** (* 10. december 1915, Bridgeport, Connecticut, USA – † 18. september 1985, Philadelphia, Pensylvánia) bol americký estetik, predstaviteľ analytickej estetiky (nadväzoval na Austinovu teóriu rečových aktov). 

Beardsley nadviazal aj na Deweyho teóriu estetickej skúsenosti a spôsobu myslenia. Estetiku chápal ako metakritiku, čiže analýzu pojmov a postupov umeleckej kritiky.

## Bibliografia
* *Practical Logic*, New York, Prentice-Hall 1950
* *Aesthetics. Problems in the Philosophy of Criticism*, New York 1958
*  *Philosophical Thinking. An Introduction* (mit E. L. Beardsley), Englewood Cliffs 1963
* *Aesthetics from Classical Greece to the Present. A Short History*, New York 1966
* *The Possibility of Criticism*, Detroit 1970
* *The Aesthetic Point of View. Selected Essays*, hg. von M. J. Wreen/D. M. Callen, Ithaca, London 1982.

## Externé odkazy
* Biografia

## Zdroj
* 

Kategória:Estetici USA
Kategória:Filozofi 20. storočia
Kategória:Absolventi Yale University
Behaviorizmus

**Behaviorizmus** je smer americkej psychológie 20. storočia, ktorý neuznáva vedomie ako predmet vedeckého výskumu a redukuje psychiku na rozličné formy správania, chápaného ako súhrn reakcií organizmu na stimuly vonkajšieho prostredia. Predmetom vedeckého skúmania by malo byť iba pozorovateľné, merateľné správanie organizmu.

Behaviorizmus vznikol začiatkom 20. stor. v USA zásluhou J. B. Watsona ako reakcia na psychológiu vedomia s jej hlavnou metódou - introspekciou.

Behaviorizmus dominoval v 30. - 50. rokoch najmä v USA, kde ovplyvnil napríklad sociológiu, pedagogiku a do istej miery aj lingvistiku. Filozoficky vychádzal z pozitivizmu, historicky bol reakciou na psychológiu opierajúcu sa o introspekciu.

Podľa Koestlera sa behaviorizmus vo svojich názoroch na dušu podobá názoru, že zem je plochá. Behaviorizmus nahradil antropomorfný blud, ktorý pripisoval zvieratám ľudské schopnosti a city, práve opačným bludom: upiera človeku všetky schopnosti, ktoré u nižších zvierat nenachádza. Nahradil pôvodný antropomorfný pohľad na krysu *krysomorfným* pohľadom na človeka.

## Hlavní predstavitelia
* John Broadus Watson
* Edward Lee Thorndike
*Clark Leonard Hull
* Burrhus Frederic Skinner

## Pozri aj
* Neobehaviorizmus

## Externé odkazy
* 


Kategória:Etológia
Kategória:Filozofia myslenia
Belemnofóbia

**Belemnofóbia** (iné názvy: **belenofóbia**, **aichmofóbia**) je chorobný strach z ihiel a ostrých predmetov. Názov pochádza zo starogréčtiny, pričom *beleno* označuje ihlu a *fobos* strach. Existuje blízky termín trypanofóbia, ktorý sa výhradne používa pre chorobný strach z injekčných ihiel a striekačiek. 

## Referencie

## Externé odkazy
* 

Kategória:Fóbie
Bellum omnium contra omnes

**Bellum omnium contra omnes** je latinský výraz, ktorý znamená „vojna všetkých proti všetkým“. Podľa Thomasa Hobbesa je to prirodzený stav ľudskej spoločnosti pred vznikom štátu.

## Externé odkazy
* 

Kategória:Latinské výrazy
Rád svätého Benedikta

[thumb|[Benedikt z Nursie – freska Fra Angelica v chráme sv. Marka, Florencia]]
**Rád svätého Benedikta** alebo **benediktíni** alebo staršie **Rehoľa svätého Benedikta** (lat. *Ordo Sancti Benedicti*) sú najstarší (začiatok VI. storočia) dodnes existujúci katolícky mníšsky rád. Založil
ho Benedikt z Nursie, ktorý pôsobil najprv ako pustovník v Subiacu a v roku 529
zriadil prvý konvent rádu na Monte Cassine.

Má najstaršie kláštory v Európe (v Taliansku Monte Cassino, vo Francúzsku Cluny, v Čechách v Břevnove, Emauzy na Slovanech a i.).

Hoci rád vznikol v nepokojnom období sťahovania národov dáva sa v ňom dôraz na umiernenosť, stabilitu miesta a dôraz sa kladie okrem modlitby aj na manuálnu prácu.

Benediktínski mnísi boli najstaršími misionármi britského súostrovia, germánskych kmeňov a Slovanov. Ich kláštory sa stávali dôležitými centrami vzdelanosti, umenia a hospodárstva.

V priebehu svojho vývoja prešiel rád benediktínov niekoľkými reformami, z ktorých vzišli vlastne ďalšie samostatné rády, napr. cisterciáni a kamalduli. Trápisti sú rovnako súčasťou benediktinskej reformovanej rodiny ( klástor Nový Dvor pri Plzni). Z reformných hnutí staršieho obdobia to bolo najmä clunyjské hnutie.

Každý benediktínsky kláštor vytvára samostatné spoločenstvo vedené opátom/abatysou. Niektoré významné kláštory majú udelený titul arciopátstva (napr. Praha-Brevnov, Pannonhalma v Maďarsku, Monte Casino v Taliansku a pod).

Okrem manuálnej práce sa mnoho kláštorov zaoberá aj teologickou činnosťou, cirkevnou hudbou a dejinami.

Benediktínskym heslom je *pax* (latinsky *pokoj*), ako aj *ora et labora* (latinsky *modli sa a pracuj*).

Kandidatúra na prijatie do rádu trvá zvyčajne pol roka. Po nej nasleduje ročný noviciát. Po jeho skončení kandidát zloží dočasné sľuby na jeden rok. Tieto sľuby sa ešte dvakrát obnovia. Napokon nasledujú slávnostné sľuby.

Na Slovensku dnes majú benediktíni kláštor v Sampore. V histórii bolo niekoľko benediktínskych kláštorov na Slovensku (napr. Hronský Beňadik, Zobor pri Nitre, Spišská Kapitula - Pažica). Ženský kláštor benediktíniek sa nachádza v Horných Orešanoch pri Trnave. 

## Literatúra

* "Řád sv. Benedikta." In: *ŘEHOLNÍ ŽIVOT V ČESKÝCH ZEMÍCH : Řeholní řády a kongregace, sekulární instituty a společnosti apoštolského života v České republice.* Kostelní Vydří : Karmelitánské nakladatelství, 1997. 35-39 s. EDICE ENCYKLOPEDIE. ISBN 80-7192-222-6

## Pozri aj
* Benedikt z Nursie
* Monte Cassino
* Rehoľný rád

## Iné projekty
 

## Externé odkazy
* 
* Benediktíni na Slovensku - www.benediktini.sk
*Modlitby - https://www.benedikt.sk/
 

Kategória:Duchovné rády
Kategória:Benediktíni
Friedrich Eduard Beneke

**Friedrich Eduard Beneke**  (* 17. február 1798, Berlín, Nemecko – † asi 1. marec 1854, Berlín) bol nemecký filozof. Zastával názor, že psychológia tvorí základ filozofie. Psychológia je podľa Benekeho zároveň metódou umožňujúcou oprieť filozofiu o údaje vnútornej skúsenosti a z nej odvodzovať (indukciou) rozumové poznávacie konštrukcie.

Filozofia je podľa Benekeho teóriou poznania, ktorú považoval za metafyziku, čiže vedu spočívajúcu na rozumovom pretváraní vnemov – týmto sa Beneke stal zakladateľom smeru nazývaného induktívna metafyzika, ktorej úlohou bolo spojiť Kantov kriticizmus so skúsenosťou a vytvoriť systém protikladný absolútnemu idealizmu. Spáchal samovraždu.

## Dielo
* *Psychologische Skizzen* (1825, 1827)
* *Lehrbuch der Psychologie* (1832)
* *Metaphysik und Religionsphilosophie* (1840)
* *Die neue Psychologie* (1845)
* *Pragmatische Psychologie oder Seelenlehre in der Anwendung auf das Leben* (1832).

## Zdroj
* 

Kategória:Narodenia 17. februára
Kategória:Narodenia v 1798
Kategória:Úmrtia v 1854
Kategória:Nemeckí filozofi
Kategória:Filozofi 19. storočia
Kategória:Obete samovrážd
Walter Benjamin

**Walter Bendix Schönflies Benjamin** (* 15. júl 1892, Berlín – † 27. september 1940, Port Bou) bol nemecký esejista, literárny a sociálny vedec, prekladateľ a prozaik.

Študoval vo Freiburgu, Mníchove a Berne, pôsobil ako nezávislý literát, priateľsky sa stýkal s B. Brechtom a T. W. Adornom. V roku 1933 emigroval do Francúzska, žil v Paríži. Od roku 1935 bol vo Francúzsku spolupracovníkom Ústavu pre sociálny výskum vo Frankfurte (frankfurtská škola). Po nevydarenom pokuse ujsť do Španielska spáchal samovraždu.

Vo svojom diele, docenenom až po druhej svetovej vojne, sa inšpiroval marxizmom. Hlavnou oblasťou záujmu Benjamina bola sociológia kultúry a nemecká a francúzska literatúra.

## Dielo
* 1920 – *Der Begriff der Kunstkritik in der deutschen Romantik* (Pojem umeleckej kritky v nemeckej romantike)
* 1928 – *Einbahnstrasse* (Jednosmerná ulica)
* 1928 – *Ursprung des deutschen Trauerspiels* (Pôvod nemeckej trúchlohry)
* 1935 – *Das Kunstwerk im Zeitalter seiner technischen Reproduzierbarkeit* (umelecké dielo v dobe jeho technickej reprodukovateľnosti)
* 1962 – *Deutsche Menschen* (Nemeckí ľudia); (listy)
* 1966 – *Versuche über Brecht* (Pokusy o Brechta)
* 1977 – *Gesammelte Schiften* (Zobrané spisy), 3 zv., an.

## Iné projekty

## Zdroj
* 

Kategória:Nemeckí spisovatelia
Kategória:Politickí filozofi
Kategória:Osobnosti z Berlína
Kategória:Obete samovrážd
Dietrich Benner

Prof. Dr. **Dietrich Benner** (* 1. marec 1941, Neuwied, Nemecko) je nemecký pedagóg, venuje sa všeobecnej pedagogike a dejinám pedagogiky; rozpracoval problémovohistorickú systematiku základných otázok novovekej pedagogiky a z pozícií teórie konania vymedzil vzájomný vzťah teórie, empírie a praxe.

Pôsobí na Humboldtovej univerzite v Berlíne.

## Dielo
**Hauptströmungen der Erziehungswissenschaft. Eine Systematik traditioneller und moderner Theorien* (1973)

## Externé odkazy
* 

Kategória:Nemeckí pedagógovia
Émile Benveniste

**Émile Benveniste** (* 27. máj 1902, Aleppo, Sýria – † 3. október 1976, Versailles, Francúzsko) bol francúzsky jazykovedec, profesor indoeuropeistiky, jeden z najvýznamnejších lingvistov 20. storočia.

Okrem indoeuropeistiky sa venoval porovnávacej jazykovede, do ktorej zaviedol štruktúrne metódy a všeobecnej jazykovede. Začal ako iranista. Je autorom originálnej teórie rekonštrukcie štruktúry indoeurópskeho koreňa. Žiak Antoina Meilleta.

## Dielo
* 1935 – *Origines de la formation des noms en indoeuropéen* 
* 1948 – *Noms d'agent et noms d'action en indo-européen* 
* 1959 – *Études sur la langue ossete* 
* 1962 – *Hittite et indo-européen. Études comparatives* 
* 1966 – *Problemes de linguistique générale*

## Externé odkazy
* 

Kategória:Francúzski jazykovedci
Kategória:Collège de France
Kategória:Preživší holokaust
Bernard Berelson

**Bernard Berelson** (* 2. jún 1912, Spokane, Washington, USA – † 1979) bol americký sociológ, ktorý vypracoval výskumnú techniku obsahovej analýzy. 
 
## Zdroj
* 

## Externé odkazy
* Biografia

Kategória:Narodenia 2. júna
Kategória:Narodenia v 1912
Kategória:Úmrtia v 1979
Kategória:Sociológovia USA
Kategória:Osobnosti zo Spokane (Washington)
Brit (zmluva)

**Brit** (hebr. ברית) alebo **berit** je spoločensky aj právne platná zmluva, ktorá mala na starovekom Východe predovšetkým spoločenský význam a uzatvárala sa určitými obradmi. Jej uzavretie posväcovala prítomnosť Boha pri prinášaní obetí. Podľa predstáv Biblie Boh uzavrel brit s človekom.

## Externé odkazy
* 
* http://www.wsu.edu/~dee/HEBREWS/BERIT.HTM 

Kategória:Dejiny práva
Kategória:Náboženstvo
Beryl

**Beryl** je minerál kryštalizujúci v hexagonálnej sústave, chemicky kremičitan berýlnato-hlinitý (hlinitokremičitan berylnatý) - Be3Al2(SiO3)6.

## Charakteristika
Vyskytuje sa najmä vo forme stĺpcovitých kryštálov. Poskytuje veľa drahokamových odrôd: 
* sýtozelený smaragd
* ružový vorobievit a morganit
* žltý a zelenožltý heliodor
* modrozelený akvamarín

## Vznik a výskyt
Beryl sa nachádza hlavne v granitových pegmatitoch, kde môže pri vhodných kryštalizačných podmienkach vytvárať aj niekoľkometrové kryštály. Okrem toho sa beryl náchádza aj v greisenoch, v hydrotermálnych žilách a tzv. žilách alpského typu.

## Lokality
### Na Slovensku
Na Slovensku sa beryl v posledných rokoch objavil na viacerých lokalitách v Bratislave (Kamzík, Líščie údolie, Dúbravka, Rösslerov lom v mestskej časti Nové Mesto) - ide však prevažne o veľmi malé nálezy, až mikrokryštály, okrem toho sa našiel na Prašivej a v Dúbrave v Nízkych Tatrách, na lokalite Sklené v Žiari. Najväčšie kryštály berylu zo Slovenska pochádzajú z lokality Striebornica pri Moravanoch nad Váhom v Považskom Inovci.

### Vo svete
Najznámejšie lokality sa nachádzajú v Brazílii - štáty Minas Geraes, Bahia, Goiás, USA - Maine, Pala v Kalifornii, Rusko - Adun Čilon a Nerčinsk v Čitinskej oblasti na Sibíri, Tokovaja na Urale, Muzo a Chivor v Kolumbii, kde sa nachádzajú najkrajšie smaragdy, významný producent drahokamových berylov je aj Madagaskar a Pakistan.

V Česku sa nachádzal najmä v Poběžovicích a Otove na Šumave v Čechách, Dolních Borech na Morave, pri Písku (heliodor aj akvamarín) a na lokalite Schreibengraben pri Sobotíne v Jeseníkoch (akvamarín).

## Referencie

## Pozri aj
* Zoznam minerálov

## Iné projekty

## Externé odkazy

* Beryl na www.mindat.org

Kategória:Hexagonálne minerály
Kategória:Cyklosilikáty
Kategória:Bodová grupa 6/mmm
Kategória:Minerály berýlia
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Drahokamy
Kategória:Nerudy
Albert-Maria Besnard

**Albert-Maria Besnard** (* 26. marec 1926, Toulouse – † 6. február 1978, Paríž) bol francúzsky kazateľ, člen dominikánskeho rádu a náboženský spisovateľ.

## Externé odkazy
* 

Kategória:Francúzski spisovatelia
Kategória:Osobnosti z Toulouse
Bessarion

**Bessarion** (iné mená: **Vissarión Trapezuntský**, **Bessarion Trapezuntský**; * 2. január 1403, Trabzon, Turecko – † 18. november 1472, Ravenna,Taliansko ) bol byzantský (grécky) filozof, učenec a cirkevný politik, od roku 1437 nicejský arcibiskup, účastník delegácie na koncile vo Ferrare a Florencii (1438-39), od roku 1439 kardinál. 

Po dobytí Konštantinopolu Turkami sa presťahoval do Talianska. Ako filozof bol Plethonovým žiakom a obhajoval platonizmus proti aristotelizmu.

thumb|''Epistolae et orationes'', 1471

## Referencie

## Pozri aj
* byzantská filozofia

## Iné projekty
 

## Externé odkazy
* 

Kategória:Stredovekí filozofi
Kategória:Byzantskí filozofi
Bezprávie

**Bezprávie** je systematické porušovanie zákonov najmä zo strany štátu v nedemokratických politických a štátnych režimoch. Možné je zákonné bezprávie (prijímanie perzekučných zákonov) a nezákonné bezprávie (faktické porušovanie formálne demokratických zákonov).

## Iné projekty

## Externé odkazy
* 

Kategória:Právo
Karel Berka

**Karel Berka** (* 4. máj 1923, Břeclav - † 24. november 2004) bol český logik. Je autorom štúdií o dejinách logiky.

## Literatúra
* K. Müller, A. Miltová: Životní jubileum Karla Berky, Filozofický časopis 1988
* V. Filkorn, J. Viceník: Karel Berka 65-ročný, Filozofia 1988
* P. Materna: Životní jubileum prof. Karla Berky, Filozofický časopis 1994
* *Slovník českých filozofů*. 1. vyd. V Brně: Masarykova univerzita, 1998. 697 s. . S. 36–37.

## Externé odkazy
* Karel Berka v ''Slovníku českých filozofů'' na webe Masarykovej univerzity
* Karel Berka na zozname profesorov Univerzity Lipsko od r. 1945 do r. 1991. 

## Zdroj
* 

Kategória:Českí logici
Bezpredpokladovosť

**Bezpredpokladovosť** () je nezávislosť od svetonázorových, náboženských a politických vplyvov, od súkromných želaní, mienok a zámerov, od nepreverených a vecne neoverených
predpokladov.

## Externé odkazy
* 

Kategória:Filozofické pojmy
Bezvedomie

**Bezvedomie** je porucha (strata) vedomia a strata schopnosti reagovať na podnety z okolia (svetlo, zvuk, bolesť) ako následok poruchy funkcie mozgu, ale je to aj strata schopnosti reagovať na vnútorné podnety. Je to život ohrozujúci stav, pretože môže spôsobiť poruchy dýchania alebo môže dôjsť k vdýchnutiu (aspirácii) obsahu žalúdka.

## Bezvedomie neúrazového pôvodu
Príčiny neúrazového bezvedomia sú napríklad opitosť, epilepsia, mdloba, hypoglykémia, cievne mozgové príhody alebo otravy liekmi a inými chemikáliami.

## Bezvedomie úrazového pôvodu
Príčiny úrazového bezvedomia bývajú poranenia lebky a mozgu, poškodením kostí lebky alebo obalov mozgu.

## Prvá pomoc
náhľad|Záklon hlavy sa v laickej prvej pomoci používa na spriechodnenie dýchacích ciest. Vykonáva sa priložením jednej ruky na bradu, druhej na čelo postihnutého a následným hlbokým záklonom hlavy.
Treba skontrolovať, či postihnutý dýcha. Dýchanie sa kontroluje po spriechodnení dýchacích ciest, čiže po záklone hlavy a nadvihnutí brady postihnutého. Následne treba počas záklonu hlavy aspoň na 10 sekúnd priložiť ucho k ústam postihnutého a sledovať očami, či sa hrudník postihnutého dvíha a zároveň počúvať, či je počuť vydychovanie (pri dýchaní je aj cítiť prúd vydychovaného vzduchu). Ak dýcha, tak je potrebné dať postihnutého do stabilizovanej polohy. Ak nedýcha, tak je potrebné začať s kardiopulmonálnálnou resuscitáciou, tzn. so stláčaním hrudníka a záchrannými vdychmi.

Podľa možnosti sa snažíme zistiť, z čoho bezvedomie vzniklo, teda či nie sú v okolí obaly liekov, fľaše, striekačky a podobne.

## Pozri aj
* Kóma
* Synkopa

## Externé odkazy
* 

Kategória:Medicína
Mukund Vinájak Bhólé

**Mukund Vinájak Bhólé** je indický lekár, riaditeľ pre výučbu v najznámejšom jogovom výskumnom ústave Kaivaljadháma v Lónavle v Indii.

M. V. Bhólé sa zameriava na výskum a výučbu védickej pránajamy a jogovej terapie prostrednictvom psychofyziologického pôsobenia jogových techník a na ďalšie aspekty jogy, ktoré sa vyučujú v
Lónávle.

Jeho workshopy umožňujú teoretické aj praktické zvládnutie danej témy prostredníctvom vnútornej skúsenosti.

2.-4. 7. 1996 v Bratislave sa seminár/workshop dr. Bhólého orientoval na tieto tematické okruhy:

1. Všetky naše činnosti sú v podstate nervovosvalové.

2. Všetky naše činnosti možno rozdeliť na dýchacie a nedýchacie.

3. Dôležitosť výcviku a vzdelávania vzhľadom na tieto dva typy aktivít
od detstva a ich výsledok.

4. Analýza napätí, ktoré si vytvárame v súvislosti s nervovosvalovou aktivitou.

5. Prínos poznania nervovosvalových aktivít v sebauvedomovaní.

6. Pochopenie kvality sebauvedomovania v jogínskej terminológii v súvislosti s modernými medicínskymi termínmi.

7. jogínsky spôsob pohľadu na atma džnana, možnosti vo výučbe jogy a v ovládaní stresu v jogovej terapii.

8. Vysvetlenie dôležitosti pránajámy. Ozrejmenie jogínskych konceptov ako nádí šudhi, deha šudhi, prána šudhi, ahar šudhi, manas šudhi a vyskúšanie si ich experimentálne. V spojení s pránjámou poukážeme na dôležitosť ásan, krijí, mudier a bándh. Praktické skúsenosti nás presvedčia o význame individuálneho zážitku týchto praktík.

9. Pochopenie konceptu kanda, nádí, nasika, ghrana prostredníctvom vlastného zážitku. Kapalabháta a udijána. Použiteľnosť týchto techník pri ovládaní stresu a v jogovej terapii. Čakry.

10. Ezoterickosť/exoterickosť s prihliadnutím sa fyzické, emocionálne, intelektuálne, realizačné aspekty rôznych jogových cvičení.

## Externé odkazy
* 

Kategória:Indickí jogíni
Kategória:Indickí lekári
Bhutavada

**Bhutavada** je jedna z koncepcií staroindického materializmu. Spomína sa už v upanišadách a v epose Mahábhárata. V niektorých neskorších prameňoch vystupuje ako druh lókájaty.

Podľa učenia bhutavady všetky rozdiely medzi predmetmi, pokiaľ ide o ich vlastnosti, pramenia z rozdielu v spájaní materiálnych prvkov, ktoré tvoria tieto predmety.

Vedomie je výsledkom osobitného spojenia materiálnych prvkov, ktoré, keď už raz vznikne, môže reprodukovať sebe podobné spojenia, no iné spojenia nikdy nemôžu viesť k vzniku vedomia.

Tak ako prívrženci Lókájaty, aj stúpenci bhutavady boli v gnozeológii senzualistami a v etike hedonistami.

Rané texty bhutavady sa nezachovali.

## Externé odkazy
* 

Kategória:Indická filozofia
Bibliológia

**Bibliológia** alebo **knihoveda** (iné názvy: zriedkavo **bibliognózia**, zriedkavo **bibliosofia**, zastarano **bibliografia**) je vedný odbor, ktorý skúma knihu a knižnú kultúru. Je to náuka o knihách a literárnych dokumentoch.

## Referencie

## Externé odkazy
* 

Kategória:Knihy
Kategória:Medzidisciplinárne oblasti
Kategória:Knižničná a informačná veda
Bibliopedagogika

**Bibliopedagogika** je aplikovaná pedagogika, ktorá sa zaoberá vplyvom čítania na výchovu a rozvoj osobnosti.

## Externé odkazy
*Heslo Bibliopedagogika v encyklopédii Filit

## Referencie


Bibliopedagogika
Bibličtina

**Bibličtina** alebo **biblická čeština** je český spisovný jazyk, ktorý zaviedli českobratskí vzdelanci prekladom Kralickej biblie (odtiaľ názov bratský pravopis). Používal sa ako jeden zo spisovných jazykov v 16. stor. - 19. stor. aj na Slovensku.

Pravopis bibličtiny sa od staršieho Husovho pravopisu odlíšil úpravou diakritických znamienok, písaním y a ý a iných písmen (mäkčene, u za pôvodné uo, y, ý po c, z, s, napr. cyzý, sýla atď.).

Bibličtinu s takýmto pravopisom prevzali na Slovensku už v 16. stor. slovenskí evanjelici ako bohoslužobný jazyk. Do 18. stor. bibličtinu so slovenskými prvkami používali ako jeden zo spisovných jazykov mnohí slovenskí vzdelanci oboch vyznaní. V bibličtine vyšlo viac vydaní spevníka Cithara sanctorum (Tranoscius 1636), katechizmov a iných náboženských evanjelických kníh. V období protireformácie po bitke na Bielej hore českí exulanti na Slovensku sa starali o dodržiavanie normy spisovnej bibličtiny v tlačených publikáciách. Niektorí slovenskí evanjelickí vzdelanci sa v určitých obdobiach prikláňali viac k jej slovakizovanej, ľudu zrozumiteľnejšej forme (Horčička, Masník), v období prenasledovania sa dôslednejšie pridržali bibličtiny.

V 18. stor. sa novým vydaním biblie (Halle 1722) a ďalších kníh (Daniel Krman, Matej Bel a ďalší) upevnilo sa u slovenských evanjelikov používanie bibličtiny, kým katolíci najmä v trnavskom kultúrnom centre slovakizovanie bibličtiny ďalej prehĺbili (západoslovenská kultúrna slovenčina), a od 1787 používali bernolákovčinu.

V roku 1803 bola pri evanjelickom lýceu v Bratislave založená osobitná Katedra ŕeči a literatúry česko-slovenské spojená s Ústavom ŕeči s literatúry česko-slovenskej. Viedol ju J. Palkovič. V knihách a časopisoch, ktoré vydával v bibličtine, bránil bratský pravopis. Časť slovenských spisovateľov v 1. pol. 19. stor. (J. Kollár a P. J. Šafárik) začala používať modernú češtinu a od 1844 (Ľ. Štúr) slovenčinu stredoslovenského typu.

Bibličtina na slovensku sa v 19. a 20. stor. udržala v evanjelických náboženských obradoch, čiastočne v evanjelickej náboženskej pisbe.

Na gramatický základ bibličtiny nadväzovalo prvé kodifikovanie slovenčiny ako spisovného jazyka.

## Externé odkazy
* 


Kategória:Čeština
Kategória:Dejiny slovenčiny
Biena

**Biena** alebo **dvojročná rastlina** je bylina s dvojročnou dĺžkou života.

## Externé odkazy
* 

Kategória:Rastliny
Biliarda

**Biliarda** je tisíc biliónov, čiže 1015. V USA, bývalom ZSSR a v minulosti vo Francúzsku sa biliarda označuje ako kvadrilión. 

Kategória:Čísla
Bilingvizmus

**Bilingvizmus** môže byť:
* schopnosť hovoriť plynule dvoma jazykmi, pozri dvojjazyčnosť
* existencia dvoch rovnoprávnych jazykov v jednom štáte, pozri dvojjazykovosť

## Iné projekty
Biblistika

[náhľad|[Gutenbergova Biblia, exemplár v New York Public Library]]
**Biblistika** je veda, respektíve presnejšie, označenie viacerých vied tvoriacich relatívne samostatný vedný odbor (synonymum: **biblické vedy**), zaoberajúci sa Bibliou (Svätým Písmom). Biblistika je teologickou i profánnou (svetskou, napríklad historickou a filologickou) vedou. Jej cieľom je jednak priniesť nové poznatky o Biblii, jej náboženskom, spoločensko-kultúrnom a historickom pozadí, prameňoch, pôvode, obsahu či jazyku, ako aj (z hľadiska „vnútrocirkevného“) *„určiť text a správne výklady obsahu Božieho zjavenia obsiahnutého v Biblii“*. Znalec v biblistike sa nazýva **biblista** a znalkyňa **biblistka**.

Biblistika zahŕňa (literárnu) biblickú kritiku (historicko-kritické metódy výskumu) i biblickú teológiu, ktorá skúma teologický obsah, v dôsledku čoho na Bibliu nazerá aj z pohľadu konfesionálnej doktríny a interpretácie, a jej cieľom je aj pochopenie a vysvetlenie náboženského posolstva  z hľadiska konkrétnej vierouky. Veľká časť biblistiky má preto síce nadkonfesionálny charakter, existujú však aj rozdiely týkajúce sa biblického kánonu, vnímania biblickej inšpirácie či výkladu. Niektoré cirkvi Bibliu vykladajú v zmysle cirkevnej tradície či cirkevného magistéria (učiteľského úradu cirkvi), iné voľnejšie (napríklad niektoré protestantské cirkvi). Jedným z hlavných nástrojov biblistiky je biblická exegéza (výklad) Biblie.

Pomocnými biblickými vedami sú biblická archeológia, biblická geografia, biblická história či oblasti intertestamentárnej literatúry. Úzko s ňou  súvisí štúdium apokryfov, rabínskej literatúry, mimobiblických textov starovekého Blízkeho východu, gnostických spisov či patristickej literatúry. Odborné štúdium Biblie predpokladá tiež znalosť starovekých jazykov: starogréčtiny, hebrejčiny, aramejčiny, latinčiny, sýrčiny, koptčiny a ďalších.

Biblistika sa vyvinula z teológie, ktorej hlavnou úlohou bola interpretácia biblického textu. Už v patristickom období sa však pri teologickom výklade začali využívať aj niektoré svetské vedy (napríklad štúdium biblických jazykov, textová kritika a filológia). Už v staroveku badať začiatky biblickej hermeneutiky a štúdia rôznych významov Svätého Písma (alexandrijská exegetická škola, antiochijská exegetická škola). Cirkevní otcovia sa zaoberali Starým aj Novým zákonom spoločne a vo svojich komentároch upozorňovali na teologický obsah, ktorý využívali na liturgické, homiletické, katechetické a pastoračné účely. Servilný postoj biblistiky k teológii bol prekonávaný len postupne, pričom k veľkému pokroku došlo v novoveku, keď sa začali formovať špeciálne disciplíny ako biblická filológia či textová kritika.

## Referencie

## Ďalšia literatúra
* 
* 


Kategória:Religionistika
Kategória:Náboženstvo a veda
Kategória:Biblia
Bilión

**Bilión** je:
*milión miliónov, čiže 1012; v USA, bývalom ZSSR a v minulosti vo Francúzsku sa toto číslo nazýva trilión
*v USA, bývalom ZSSR a v minulosti vo Francúzsku: (stredoeurópska) miliarda

Kategória:Čísla
Bina

**Bina** je podľa kabaly tretia z desiatich sfirot, inteligencia alebo rozum.

## Externé odkazy
* 

Kategória:Kabala
Binárnosť

**Binárnosť** (lat.) môže byť:
*zloženosť z dvoch častí, dvojčlennosť, dvojitosť, podvojnosť, dvojzložkovosť
*v chémii: dvojzložkovosť
*v informatike a matematike: dvojkovosť, čiže:
** manie za základ číslo 2
** skutočnosť, že sa niečo môže vyskytovať iba v dvoch vzájomne sa vylučujúcich stavoch/môže nadobúdať len dve hodnoty

## Pozri aj
*binárna nomenklatúra
*binárna zmes
*binárny elektrolyt
*binárne meranie
*binárna operácia
*binárny plyn
*binárna relácia
*binárna zliatina
*binárny kód
*binárny algoritmus
*binárna sústava
*binárny strom
Alfred Binet

**Alfred Binet** (* 11. júl 1857, Nice, Francúzsko – † 18. október 1911, Paríž) bol francúzsky psychológ; tvorca prvých testov inteligencie. 

Bol poverený vládou, aby vytvoril široko použiteľnú jednoduchú skúšku, dovoľujúcu vydeliť v školách deti, ktoré nestačia na bežnú výuku, a tým jednak brzdia žiaduce tempo postupu, jednak trpia pre nich neprimeranými požiadavkami. Binet pracoval na úlohe sedem rokov, aby v roku 1905 zverejnil výsledok - prvý inteligenčný test.

Riadil laboratórium na Sorbone.

## Publikácie
* *La psychologie du raisonnement; Recherches expérimentales par l'hypnotisme* (1886; English translation, 1899). 
* *Perception intérieure* (1887). 
* *Etudes de psychologie expérimentale* (1888).
* *Les altérations de la personnalité* (1892; English translation, 1896). 
* *Introduction à la psychologie expérimentale* (1894; spoluautor). 
* *On Double Consciousness* (1896). 
* *La fatigue intellectuelle* (1898; with co-author Henri). 
* *La Suggestibilité* (1900). 
* *Etude expérimentale de l'intelligence* (1903). 
* *L'âme et le corps* (1905). 
* *Les révélations de lécritique d'après un contrôle scientifique* (1906). 
* *Les enfants anormaux* (1907; spoluautor Simon). 
* *Les idées sur les enfants* (1900).

## Iné projekty

## Externé odkazy
* 

Kategória:Francúzski psychológovia
Kategória:Testy inteligencie
Bingo (lotéria)

**Bingo** je lotéria s výhrami v hotovosti.

## Bingočeská televízna lotéria
Bingo bol český televízny program vysielaný v rokoch 19941996 v televízii Nova. Išlo o lotériu formou „zábavnej súťažnej hry“. Na jeseň 1995 zverejnili *[[Lidové noviny]]* podozrenie, že je hra zmanipulovaná. Súťaž bola na jar 1996 ukončená a po svojom obnovení pod názvom *Nové Bingo* už nedosiahla pôvodnej popularity a následne bola definitívne ukončená.

V roku 2005 bol za ovplyvnenie súťaže v období máj až september 1995 v neprítomnosti odsúdený nepodmienečne na 5 rokov zmluvný pracovník a programátor Pavel Fantyš. Niekoľko ďalších komplicov bolo odsúdených podmienečne. V roku 2017 sa Fantyš po dolapení v USA k činu priznal (uviedol však, že nebol hlavným organizátorom).

## Referencie

* 

## Externé odkazy
* 

Kategória:Hazardné hry
Zmiešaný bilingvizmus

**Zmiešaný bilingvizmus** je bilingvizmus, pri ktorom boli obidva jazyky osvojené v tom istom prostredí, najčastejšie v rodine, kde sa rovnocenne používajú obidva jazyky.

## Externé odkazy
* 

Kategória:Jazykoveda
Gabriel Biel

**Gabriel Biel** (* okolo 1425 – † 7. december 1495) bol nemecký filozof, predstaviteľ nominalizmu.

## Pozri aj

* filozofia 15. stor.
* francúzska filozofia
* nominalizmus

## Externé odkazy
* 

Kategória:Úmrtia v 1495
Kategória:Nemeckí filozofi
Biobibliografia

**Biobibliografia** je:
* bibliografia (osobná), ktorá sa spája so životopisnými údajmi vzťahujúcimi si na danú osobu. Je to literárny útvar, ktorého obsahom je životopis a bibliografický súpis, bibliografický zoznam alebo bibliografický prehľad literárnej činnosti danej osoby a literatúry pojednávajúcej o nej.
*bibliografia životopisov

## Externé odkazy
* 

Kategória:Knihy
Bioblast

**Bioblast** (gr.) je hypotetická jednotka živej zrnitej hmoty v protoplazme, ktorá je schopná sa rozmnožovať.

## Externé odkazy
* 

Kategória:Bunka
Biocenológia

**Biocenológia** (gr.) je náuka o rastlinných a živočíšnych spoločenstvách.

## Externé odkazy
* 

Kategória:Biológia
Biocentrizmus

**Biocentrizmus** je filozofický názor, ktorý redukuje spoločenskú a mravnú podstatu človeka na podstatu biologickú.

## Externé odkazy
* 

Kategória:Filozofia vedy
Bioelektrina

**Bioelektrina** (gr.) je elektrická energia, ktorá vzniká v živom organizme v súvislosti s jeho životnými procesmi a v závislosti od aktivity a celkového stavu organizmu.

## Externé odkazy
* 

Kategória:Biológia
Biofor

**Biofor** (gr.) je v genetike najmenšia predpokladaná jednotka tej časti živej protoplazmy, ktorá určuje dedičnosť. Bližšie pozri článok: Gén.

Kategória:Genetika
Kategória:Bunka
Biofyzika

**Biofyzika** je hraničný vedný odbor medzi biológiou a fyzikou skúmajúci živé systémy z fyzikálneho a fyzikálnochemického hľadiska. Často využíva matematické modely.

## Iné projekty

## Externé odkazy
*
Biogenealógia

**Biogenealógia** (gr.) je náuka zaoberajúca sa vznikom a vzťahmi živočíšnych spoločenstiev.

## Externé odkazy
* 

Kategória:Biológia
Biogenetický

**Biogenetický** (gr.) znamená týkajúci sa vývinu života. Porovnaj biogénia a biogenéza.

Kategória:Biológia
Biogenéza

**Biogenéza** môže byť:
* tvorba (najmä organických) chemických látok živými organizmami; v užšom zmysle len tvorba živej hmoty živými organizmami (napr. vtáčie vajcia)
* súhrnné označenie pre všetky vývojové procesy (ontogenéza, kmeňový vývoj, fylogenéza) a pre biosyntézu (asimilácia); vznik štruktúr a látok v organizme
* vznik živej hmoty (života) z neživej hmoty v procese evolúcie, synonymum: abiogenéza
*teória, že živá hmota môže vzniknúť len zo živej hmoty, opak abiogenézy, pozri abiogenéza
*vznik života (z akýchkoľvek látok a bez rodičov)
Biogénia

**Biogénia** (gr.) je náuka o vzniku a vývine živých organizmov.

## Externé odkazy
* 

Kategória:Biológia
Bioenergetika

**Bioenergetika** je odbor biochémie, náuka o chemických procesoch, ktoré slúžia na
zabezpečovanie energie v živých systémoch.

## Externé odkazy

* 

Bioenergetika
Biogénny

**Biogénny** (gr.) znamená nevyhnutne potrebný pre život; zúcastňujúci sa na životnych javoch; životodarný, životoplodný, organogénny; opak: abiogénny.

Kategória:Biológia
Biogeocenológia

**Biogeocenológia** (gr.) je veda o biogeocenózach, v podstate zhodná s biocenológiou, ale s ťažiskom v chorologickej zložke a v odvetví, ktoré sa týka vonkajších vplyvov.

## Externé odkazy
* 

Kategória:Ekológia
Biogeografia

**Biogeografia** (gr.) alebo **biologický zemepis** je vedný odbor zemepisu, ktorý sa zaoberá organickou časťou prírody. Skúma rastlinstvo a živočíšstvo ako súčasť krajiny. Delí sa na fytogeografiu a zoogeografiu. 

Biogeografia dokumentuje, že aj približne rovnaký typ prostredia je v odlišných končinách Zeme obývaný nepríbuznými druhmi pôvodných organizmov.

## Zdroj
*
Biografia

**Biografia** (' <  + γράφω *grafó* – „píšem, kreslím, znázorňujem, maľujem“) alebo **životopis** je literárny žáner založený na opise (osobného, akademického, profesionálneho) života nejakej osoby, spravidla politicky, vojensky, vedecky, umelecky či inak významnej osobnosti. Podrobnou opisnou formou zachytáva všetko, čo sa týka života osobnosti, napr. detstvo, rodinné prostredie, priebeh profesionálnej prípravy, významní učitelia, osobnosti alebo i vplyvy v kultúrnom prostredí, sebareflexie tvorby, ohlasy, spomienky iných, ocenenia ap. K tomu sú prikladané aj fotografie, recenzie, kritiky, listová korešpondencia, resp. aj iné materiály.

Biografia sa odlišne chápe v beletrii, biografistike a historiografii (pozri historická biografia).

Autor, spisovateľ životopisov sa označuje ako **životopisec** alebo (zriedkavo) knižne **biograf**.

## Referencie

## Literatúra
* MAŤOVČÍK, Augustín  PARENIČKA, Pavol: *Biografistika (Stav, podoby a metodika biografického bádania na Slovensku).* Martin : Slovenská národná knižnica, 2005. 180 s. ISBN 80-89023-51-7


Kategória:Literárne žánre
Evolučná biológia

**Evolučná biológia** je široká interdisciplinárna syntetizujúca oblasť biológie, ktorá zahŕňa niekoľko veľkých a v súčasnosti na rozdielnom stupni rozvinutých disciplín. Je to ústredný teoretický smer všeobecnej biológie, odvolávajúci sa na každý nový veľký objav v hociktorej oblasti prírodovedy. Evolučná biológia umožňuje integrovať poznatky všetkých špeciálnych biologických disciplín (v značnej miere určuje smery každej z nich).

Evolučnú biológiu tvoria všetky vetvy biológie, vrátane ekológie, taxonómie, populačnej biológie, etológie a sociobiológie, ktoré študujú evolučný proces a charakteristiky celých populácií a spoločenstiev organizmov.

## Literatúra
* DAWKINS, Richard. *Slepý hodinář: zázrak života očima evoluční biologie*. Praha: Paseka, 2002; ISBN 80-7185-445-X
* FLEGR, Jaroslav. *Evoluční biologie*. Praha : Academia, 2009; ISBN 978-80-200-1767-3

## Externé odkazy
*
Všeobecná biológia

**Všeobecná biológia** je biologický výskum všeobecných vlastností živých sústav, napr. tvaru, funkcie, vývoja, fyzikálnych vlastností, dedičnosti ap. Všeobecná biológia zahŕňa poznatky všetkých biologických odborov. Zaoberá sa vývojom organizmov z individuálneho (ontologický vývoj) i historického (fylogenetický vývoj) hľadiska. Predmetom jej skúmania sú organizmy od najjednoduchších foriem (vírusy), potom rastliny, živočíchy až po človeka.

## Externé odkazy
* 

Kategória:Biológia
Biologizmus

**Biologizmus** je prístup (najmä smer v sociológii), ktorý redukuje dianie (vo svete, poznávanie, spoločenské dianie, život človeka) na biologické procesy alebo funkcie biologických procesov. 

Predstavitelia biologizmu: Nietzsche, Ernst Mach, Avenarius, Vaihinger, Bergson, Uexkll, Ludovici, Mller-Freienfels, pragmatisti,...

## Externé odkazy
* 

Kategória:Sociológia
Kognitívna biológia

**Kognitívna biológia** je disciplína skúmajúca systémy, ktoré dokážu svojím motorickým správaním získať údaje o prostredí a na tieto údaje adekvátne odpovedať.

## Externé odkazy
* 

Kategória:Biológia
Teoretická biológia

**Teoretická biológia** je biologická disciplína, ktorá hľadá a formuluje všeobecné zákony, princípy a teórie, z ktorých sa deduktívnou cestou vyvodzujú nové poznatky o živote.

## Externé odkazy
* 

Kategória:Biológia
Živá hmota

**Živá hmota** alebo v niektorých kontextoch **bioplazma** je opak neživej hmoty, čiže hmota, ktorá má schopnosť samoorganizácie, ako aj zachovania a rozmnožovania stavu vyššieho poriadku (pozri aj život). Vyskytuje sa prevažne v podobe buniek a má iné chemické zloženie ako neživá hmota.

Z chemického hľadiska nie je bioplazma ani jednotná látka ani jednotná zmes: obsahuje okrem vody prvky, anorganické zlúčeniny a organické látky (bielkoviny, nukleové kyseliny, tuky a cukry).

Na úrovni prvkov  sa živá hmota skladá z tzv. biogénnych prvkov, najmä zo šiestich nekovových prvkov: uhlík, vodík, kyslík, dusík, fosfor a síra (tzv. primárne biogénne prvky); z týchto sa tvoria zlúčeniny, ktoré sa v neživej prírode nevyskytujú: bielkoviny, cukry, tuky a kyseliny bunkového jadra. Tieto štyri druhy organických zlúčenín najzreteľnejšie odlišujú z chemickej stránky živú a neživú hmotu.

Pri fyzikálnom pohľade je bioplazma koloidný systém, ktorý sa skladá s koloidných častíc (micel a makromolekúl), pričom ako rozpúšťajúci (disperzný) prostriedok je tu voda. 

Z morfologického hľadiska sa bioplazma vyskytuje v dvoch hlavných formách: v bunkovej forme (bunky) a nebunkovej forme (vírusy, bakteriofágy, L-formy baktérií a riketsie).

Kategória:Biológia
Blaho (pocit)

**Blaho** sú materiálne a duchovné podmienky nevyhnutné pre existenciu spoločnosti alebo jednotlivca. Blaho je všetko, čo je užitočné, nevyhnutné pre subjekt. Blaho je objektom potrieb
človeka, objektom jeho úsilia, cieľom celej jeho činnosti. Blaho je meradlom hodnoty predmetného sveta i cieľavedomej činnosti, ktorou sa ho človek zmocňuje.

Podľa Platóna je blaho najvyšší stupeň v hierarchii univerza.

## Iné projekty

## Externé odkazy
* 

Kategória:Spoločnosť
Colin Blakemore

Sir **Colin Blakemore** (* 1. jún 1944, Stratford-upon-Avon, Spojené kráľovstvo – † 27. jún 2022, Oxford) bol britský neurofyziológ špecializujúci sa na videnie a vývoj mozgu, emeritný profesor Oxford University.

V roku 1965 získal titul Bachelor of Arts a v roku 1969 promoval na University of Cambridge. V roku 1968 získal titul PhD. na University of California, Berkeley.

## Referencie

## Externé odkazy
* 
* Professor Sir Colin Blakemore FRS
* 

Kategória:Anglickí neurológovia
Kategória:Britskí ateisti
Kategória:Absolventi University of Cambridge
Kategória:Vyučujúci na University of Oxford
Bunková blana

**Bunková blana** je bunková membrána, plazmatická membrána - lamelárna štruktúra ohraničujúca cytoplazmu bunky voči okoliu. Plní stavebnú funkciu, zúčastňuje sa na riadení selektívneho prestupu látok z okolia do bunky a naopak, pomocou mebránových receptorov sa podieľa na získavaní údajov o okolitom prostredí bunky, zmenou priepustnosti sa zúcastňuje na riadení bunkového metabolizmu. Bunková mebrána ohraničuje okrem cytoplazmy aj niektoré bunkové
štruktúry.

## Príklady
* cytoplazmatická membrána
* jadrová membrána

## Externé odkazy
*
Vincent Blanár

**Vincent Blanár** (* 1. december 1920, Hul† 27. september 2012, Bratislava) bol slovenský jazykovedec. Najvýznamnejšie sú výsledky jeho výskumu zo všeobecnej, slovanskej a slovenskej onomastiky. Blanár sa zaoberal aj dejinami slovenského jazyka, najmä výskumom slovnej zásoby, bibliografiou slovenskej jazykovedy.

## Externé odkazy
* 

Kategória:Slovenskí jazykovedci
Kategória:Osobnosti z Hulu
Kategória:Laureáti Pribinovho kríža I. triedy
Kategória:Onomastika
Biskupstvo

**Biskupstvo** je v kresťanskej cirkvi označenie pre sídlo či úrad alebo hodnosť biskupa. 

V katolíckej cirkvi je územie biskupstva označené v rímskokatolíckej cirkvi ako diecéza, v gréckokatolíckej a pravoslávnej cirkvi ako eparchia.

Katolícka cirkev rozlišuje biskupstvo a tzv. titulárne biskupstvo. K biskupstvu náleží diecéza a spája tak titul biskupa s konkrétnym úradom spravujúcim diecézu. K titulárnemu biskupstvu žiadna diecéza neprináleží a tiež ani jej spravujúci príslušný úrad.

## Pozri aj
* Diecéza 
* Eparchia

Kategória:Kresťanstvo
Louis Auguste Blanqui

**Louis Auguste Blanqui** (* 8. február 1805, Puget-Théniers, Francúzsko – † 1. január 1881, Paríž) bol francúzsky utopický komunista, významný revolucionár, účastník revolúcie r. 1830 a 1848; dvakrát bol odsúdený na smrť, vo väzení prežil takmer polovicu života.

Jeho svetonázor sa sformoval pod vplyvom osvietenskej filozofie 18. stor. a utopického socializmu, predovšetkým babeufizmu. Vo všeobecných filozofických otázkach bol materialista.
  
Pokiaľ však išlo o historický procs, vysvetľoval ho idealisticky ako šírenie osvety. Za základný obsah dejín pokladal pohyb od absolútneho individualizmu divochov cez mnohé fázy ku komunizmu,
*budúcej spoločnosti*, *korune civilizácie*. V dejinách videl boj sociálnych síl, kritizoval
protirečenia kapitalistickej spoločnosti, požadoval sociálnu revolúciu.

## Iné projekty

## Externé odkazy
* 

Kategória:Francúzski socialisti
Kategória:Francúzski slobodomurári
Kategória:Osobnosti pochované na Père-Lachaise
Biopsychológia

**Biopsychológia** je vedná disciplína skúmajúca psychické zmeny v súvislosti s biologickými zmenami organizmu.

## Externé odkazy
* 

Biopsychológia
Jozef Blaškovič

**Jozef Blaškovič** (* 12. jún 1910, Imeľ – † 6. júl 1990) bol slovenský turkológ, prekladateľ, autor učebníc turečtiny, maďarčiny a dejín novej tureckej literatúry. 

Zaoberal sa aj tureckými dokumentmi z obdobia osmanskej okupácie južnej časti Slovenska.

Uverejnil rad prekladov z tureckej literatúry do češtiny, slovenčiny a maďarčiny.

## Externé odkazy
*Online Pedagógiai lexikon hibás adatokkal

## Zdroj
* 

Kategória:Slovenskí prekladatelia
Kategória:Osobnosti z Imeľa
Blaženosť

**Blaženosť** je pocit šťastia, blaha, spokojnosti.

Podľa Plotina je to možno dosiahnuť potlačením všetkého, čo človeka púta k pozemskému životu.

## Iné projekty

## Externé odkazy
* 

Kategória:Filozofický slovník
Blok

**Blok** môže byť

* skupina rovnakých alebo podobných vecí
* skupina domov vymedzená obvodovými komunikáciami alebo stavebnými čiarami
* časť väčšieho domu
* dočasný výplnok sadzby 
* zoskupenie ľudí, spoločenských skupín, organizácií, štátov s podobnými cieľmi alebo záujmami
* jednotný, jednoliaty celok, kus nejakej hmoty
* istý úsek trate
* zariadenie, ktorým sa uzatvára a uvoľňuje vjazd
* zväzok listov papiera
* pokladničný lístok
* valcovaný predvalok, ktorý sa ďalej spracúva na predvalcovacích a dokončovacích tratiach
* celok vytvorený z niekoľkých častí stroj, napr. blok valcov (spoločne odliate valce piestového spaľovacieho motora)
* vo volejbale zablokovanie lopty na sieti
* v atletike: štartovací blok
* v bridži hláška skokom, ktorej účelom je zablokovať súperov a znemožniť im vylicitovať optimálny záväzok
* v psychológii: mentálny blok
* v geológii:
** ostrohranný úlomok pyroklastických hornín s priemerom cez 64 mm, pozri blok (pyroklastický sediment)
** ostrohranný úlomok silicklastických usadených hornín s priemerom cez 256 mm, pozri blok (siliciklastický sediment)
** fragment zemskej kôry alebo litosféry správajúci sa počas tektonických procesov ako samostatné teleseo
* vo výpočtovej technike: označený úsek textu, ktorý možno naraz zmazať, skopírovať presunúť, zmeniť jeho štýl
* ruský básnik Alexandr Alexandrovič Blok

## Externé odkazy
*
Západopacifický litosférický blok

**Západopacifický litosférický blok**  je ohraničený na východe Východopacifickým chrbtom a na západe hlbokomorskými
priekopami, na severe a na juhu chrbtami s riftovými zónami.

## Externé odkazy
* 

Kategória:Geografia
Blok valcov

thumb|250px|Vidlicový 8-valcový motor Libery. Blok tvoria samostané valce natreté sivou farbou.
**Blok valcov** je konštrukčná časť viacvalcového spaľovacieho motora alebo iného piestového stroja, ktorá v sebe obsahuje niekoľko valcov - pracovných priestorov. Z jednej strany je blok uzavretý hlavou valcov z druhej strany kľukovou skriňou. Blok valcov je pri menších motoroch vytvorený ako jeden celok. Väčšie motory môžu mať každý valec vyhotovený zvlášť a vložený do kľukovej skrine. 

## Konštrukcia bloku valcov
Blok valcov môže byť konštruovaný ako oddelený, alebo spojený s nosnou (kľukovou) skriňou. Oddelený blok sa s kľukovou skriňou spája skrutkami. Blok tvoria spravidla nasledovné časti:
* **plášť** - vonkajší povrch motora
** **plášť s chladiacim rebrovaním** - pre vzduchom chladené motory. Rebrovanie zväčšuje povrch bloku a zvyšuje tak odvod tepla.
* **vložený valec** - vymedzuje pracovný priestor piestu
* **vložka valca** - vnútorná stena valca v ktorej sa pohybuje piest
** **mokrá** - pri vodou chladených motoroch, ak je jej vonkajší povrch v priamom styku s chladiacou kvapalinou
** **suchá** - pri ostatných motoroch

Samostatný blok valcov (plášť) sa vyrába odlievaním a následným trieskovým obrábaním. Niekedy je plášť a valec tvorený jedným odliatkom.

## Externé odkazy
* 

Kategória:Konštrukcia piestových spaľovacích motorov
Hraničný bod množiny

**Hraničný bod množiny** je bod, v ktorého každom okolí sa nachádzajú body, ktoré do množiny patria, a body, ktoré do množiny nepatria. Hraničný bod množiny môže, ale nemusí byť prvkom množiny, ktorú ohraničuje.

## Definície
Nech E_n je n rozmerný Euklidovský priestor. Bod sa nazýva hraničný bod množiny M\subset E_n, ak každé jeho \epsilon-nové okolie obsahuje aspoň jeden bod množiny M a aspoň jeden bod, ktorý do množiny M nepatrí.

**Hranica množniny M** je množina všetkých hraničných bodov množiny **M**.

Ak množine **M** pridáme všetky jej hraničné body, dostaneme množinu, ktorú nazývame **uzáver** množiny **M**.

Množina **M** sa nazýva **uzavretá**, ak obsahuje všetky svoje hraničné body (je totožná so svojim uzáverom).

## Vlastnosti
Množina M je uzavretá práve vtedy, keď obsahuje všetky svoje hromadné body.

## Zdroje
* 
* Daniela Velichová: Euglidovský priestor <math>E_n</math>
* Hraničný bod množiny

Kategória:Topológia
Franz Boas

**Franz Boas** (* 9. júl 1858, Minden – † 21. december 1942, New York) bol americký antropológ narodený v Nemecku. Pôvodným povolaním bol geograf. Stal sa znalcom pôvodného obyvateľstva Britskej Kolumbie, neskôr Eskimákov a Indiánov Severnej
Ameriky vôbec.

Usadil sa v USA, kde sa v roku 1899 stal profesorom antropológie na Kolumbijskej
univerzite a neskôr zakladateľom *Americkej antropologickej spoločnosti* a školy historickej alebo kultúrnej antropológie v USA.

Podľa Boasa je antropológia veda o človeku a jeho diele.

## Iné projekty

## Externé odkazy
* 

Kategória:Nemeckí antropológovia
Kategória:Antropológovia USA
Matematický hmotný bod

**Matematický hmotný bod** je teleso s nekonečne malými geometrickými rozmermi, ale s konečnou
hmotnosťou. Mnohé fyzikálne zákony sú kvôli prehľadnosti a presnosti vyslovené práve pre matematický hmotný bod.

## Zdroj
* 

Kategória:Matematika
Kategória:Teoretická fyzika
Boh pozorovateľ

**Boh pozorovateľ** pozorovateľ je tichý svedok všetkého diania, najvyšší ústredný kozmický a bytostný princíp. Pretože existuje v tvorivej oblasti, odráža všetko dianie v
usudzujúcej schopnosti, ktorá ho člení a hodnotí. Jogín tohto boha nachádza
pri ponáraní sa do vlastnej bytosti, kde sa všetko javí ako proces s výnimkou
jediného princípu alebo zložky, ktorá keď sa zbaví povrchových nečistôt, ktoré
sa vnej odrázajú pri nedisicplinovanosti, vystupuje pred osobným vedomím
jogína ako princíp zrkadliaci všetko, čo kde existuje a odohráva sa. Keď jogín
odstráni aj najľahšie závany pochádzajúce z psychického nepokoja, začne boh
pozorovateľ zrkadliť všetko v nekonečnom rozsahu a jogín sa stáva vševedúcim.
Na hranici vševeducnosti jogín poznáva, že boh pozorovateľ ako zrkadliaci
princíp v jeho bytosti je totožný s tým istým princípom kozmickým, takže práve
v tomto princípe nachádza totožnosť svojho bytia s vesmírom a tým aj totožnosť
átmanu s brahmom. Poznáním tejto tožnosti vzchádza najvyššie mystické
zasvätenie, ktoré možno dosiahnuť na zemi v ľudskom tele.

## Externé odkazy
* 

Kategória:Náboženstvo
Bohatstvo

**Bohatstvo** môže byť:
* stav spoločensky nadpriemerného uspokojovania potrieb; pojem bohatstva je historicky a miestne relatívnou kategóriou
* súhrn výrobných prostriedkov a spotrebných predmetov, v ktorých je nahromadená zhmotnená ľudská práca

## Iné projekty

## Externé odkazy
*
Bohohľadačstvo

**Bohohľadačstvo** bol nábožensko-filozofický smer v Rusku, usilujúci sa dokázať, že cieľ
spoločenského vývoja spočíva v uskutočnení ideálov správne chápaného 'nového' kresťanstva: cieľ života spočíva v hľadaní Boha, poslaním dejín je realizácia
božského v ľude, vytvorenie bohočlovečenstva. Náboženské ideály možno uskutočniť už tu na zemi v podobe svätého spoločenstva.

Idey bohohľadačstva sa stali populárnymi najmä po porážke revolúcie 1905-1907. Predstaviteľmi boli: Nikolaj Alexandrovič Berďajev, D. Merežkovskij, N. Minskij a i.

## Externé odkazy
* 

Kategória:Kresťanstvo
Bohoslužba

::*Bohoslužba je v niektorých kresťanských cirkvách v užšom zmysle označenie pre eucharistickú bohoslužbu (u katolíkov nazývanú aj „(svätá) omša“ a u pravoslávnych „(svätá božská) liturgia“), pozri [[eucharistická bohoslužba]], [[omša]], [[božská liturgia]]*

**Bohoslužba** je náboženská ceremónia alebo obrad zameraný na Boha, bohov alebo nadprirodzené sily vôbec s cieľom preukázať im poctu a získať od nich milosť a priazeň. Je to základný prvok každého náboženského kultu.

## Pozri aj
* náboženský obrad
* Obrad (postup úkonov)
* oltár

## Iné projekty

## Externé odkazy
* 

Kategória:Omša
Kategória:Náboženstvo
Kategória:Ekleziológia
Kategória:Kresťanské pojmy